ફુલ સ્લીવ્ઝનાં બ્લાઉઝની ખાસિયત એ છે કે એ કોઈ પણ એજના લોકોને સારું લાગે છે એમ જણાવતાં સ્મિતા ગાલા કહે છે, ‘પણ આની એક લિમિટેશન પણ છે. કોઈ પણ એજ-ગ્રુપને સૂટ થતાં ફુલ સ્લીવ્ઝનાં બ્લાઉઝ દરેક બૉડી-ટાઇપને સૂટ થતાં નથી. મારા હિસાબે જે મહિલા સ્થૂળકાય અને ઠીંગણી હોય તેણે ફુલ સ્લીવ્ઝનાં બ્લાઉઝ ન પહેરવાં જોઈએ, કેમ કે ફુલ સ્લીવ્ઝ તમારી બૉડી-લાઇનને હાઇલાઇટ કરે છે. એટલે જો તેઓ આ ફુલ સ્લીવ્ઝનાં બ્લાઉઝ પહેરશે તો સ્થૂળકાય મહિલાઓ વધારે સ્થૂળ લાગશે અને ઠીંગણી મહિલાઓ વધારે ઠીંગણી લાગશે. ફુલ સ્લીવ્ઝનાં બ્લાઉઝ પાતળી અને લાંબી મહિલાઓને સારાં લાગે છે.’